als_Latn dik_Latn sag_Latn
Asport- Prej kohësh debatohet për faktin se Topi Artë në këtë vit duhet ti jepet bomberit argjentinas të Barcelonës Lionel Mesi, fitues i tre edicioneve të fundit të këtij trofeu individual, ose për kampionin portugez të Real Madridit Kristiano Ronaldo.
Bota e futbollit duket se në këtë moment është ndarë në dysh në përkrahje të këtyre dy kandidaturave të forta, por trajneri i Atletiko Madridit, Diego Pablo Simeone, ka surprizuar disi shumë njerëz duke propozuar ‘njeriun e tretë’…. “ Besoj se nëse do të shikohen sezonet e fundit- ka thënë Simeone i intervistuar nga gazeta portugeze ‘Ojogo’- Topi Artë është plotësisht i merituar për Radamel Falkaon. Nuk duhet të nënvlerësohet fakti se ka qënë për dy sezone rradhasi fituesi dhe golashënuesi më i mirë në Europa Ligë”, ka shpjeguar Simeone duke folur për sulmuesin kolumbian të skuadrës së tij që për momentin cilësohet si bomberi më i fortë në botë. “ Padiskutim është ndër tre lojtarët e parë në botë në këtë moment dhe mendoj se nuk ka asgjë për ti pasur zili Leo Mesit apo Kristiano Ronaldos”. Shumë vota mund të shkojnë edhe për Falkaon, por është e qartë që duket pothuajse e pamundur të triumfojë kolumbiani në këtë garë ku janë favoritë edhe Kasillas me Andres Iniestan.
You must be logged in to post a comment Login
als_Latn als_Latn eng_Latn